**APSTIPRINĀTS:**

AS ,,Daugavpils satiksme”

Iepirkuma komisijas

2019.gada 7.oktobrī sēdē

Iepirkuma komisijas priekšsēdētājs

\_\_\_\_\_\_\_\_\_\_\_\_\_\_\_\_\_ /D.Rodionovs/

**Iepirkuma procedūras**

**“Par rezerves daļu iegādi tramvaju vagoniem”,**

**identifikācijas Nr. ASDS/2019/66,**

**NOLIKUMS**

Daugavpilī, 2019

1. **Iepirkuma** **procedūras identifikācijas numurs, Pasūtītājs**
   1. Iepirkuma procedūras identifikācijas numurs ir ASDS/2019/66.
   2. Pasūtītājs:

|  |  |  |
| --- | --- | --- |
| Pasūtītāja nosaukums | AS ,,Daugavpils satiksme” | |
| Adrese | 18.Novembra iela 183, Daugavpils, Latvija, LV-5417 | |
| Reģ. Nr | 41503002269 | |
| Kontaktpersona | Vjačeslavs Guļšins | |
| Tālruņa numurs | 65433632 | |
| Faksa numurs | 65434203 | |
| e-pasta adrese | info@dsatiksme.lv | |
| Darba laiks | pirmdiena, otrdiena, trešdiena, ceturtdiena | 8:00 – 12:00, 12:45 – 17:00 |
| Piektdiena | 8:00 – 12:00, 12:45 – 15:45 |

1.3. Iepirkuma procedūras “Par rezerves daļu iegādi tramvaju vagoniem”, identifikācijas Nr. ASDS/2019/66, nolikums (turpmāk – Nolikums) ar visiem pielikumiem ir brīvi pieejams Pasūtītāja mājas lapā internetā www.satiksme.daugavpils.lv, kā arī Daugavpils pilsētas domes mājas lapā www.daugavpils.lv. Ar nolikumu papīra formātā piegādātāji var iepazīties, ierodoties 18.Novembra ielā 183, Daugavpilī, AS ,,Daugavpils satiksme”, 2.stāvā 5.kab., pirmdienās, otrdienās, trešdienās, ceturtdienās - no plkst. 08:00 līdz 12:00 un no plkst. 12:45 līdz 17:00, un piektdienās – no plkst.08:00 līdz 12:00 un no plkst. 12:45 līdz plkst. 15:45.

1.4. Pasūtītājs nodrošina brīvu un tiešu elektronisko pieeju Iepirkuma procedūras dokumentiem, tai skaitā ar papildus informācijas nosūtīšanu Ieinteresētajiem piegādātājam, kas uzdevis jautājumus, ievieto šo informāciju mājas lapā, internetā, kurā ir pieejami iepirkuma procedūras dokumenti, norādot arī uzdoto jautājumu. Iepirkuma procedūras dokumenti tiek publicēti Pasūtītāja mājas lapā internetā [www.satiksme.daugavpils.lv](http://www.satiksme.daugavpils.lv) un Daugavpils pilsētas domes mājas lapā [www.daugavpils.lv](http://www.daugavpils.lv). Piegādātāja pienākums ir pastāvīgi sekot mājas lapā publicētajai informācijai un ņemt vērā to, sagatavojot savu piedāvājumu.

1.5.Pasūtītājs veic iepirkumu saskaņā ar 2019. gada 11.aprīlī apstiprināto AS “Daugavpils satiksme” iepirkumu procedūras veikšanas instrukciju (turpmāk - instrukcija).

1. **Iepirkuma priekšmets, līguma izpildes laiks un vieta**
   1. Iepirkuma priekšmets ir **rezerves daļas iegāde tramvajiem** saskaņā ar Tehnisko specifikāciju (Nolikuma Pielikums Nr.1).
   2. Iepirkums sadalīts divās daļās:
      1. A daļa – rezerves daļas tramvaja vagoniem, izņemot stiklus;
      2. B daļa – stikli tramvaju vagoniem.
   3. Pretendents tiesīgs iesniegt piedāvājumu abām daļām vai arī atsevišķi kādai konkrētai daļai.
   4. Līgums tiks noslēgts katrā iepirkuma daļā atsevišķi.
   5. Paredzamā līgumcena:
      1. A daļa – 23 500,00 EUR
      2. B daļa – 3 500,00 EUR
   6. Līgumu izpildes termiņš 45 (četrdesmit piecas) kalendāro dienu laikā no līguma noslēgšanas dienas.

2.4. Līguma izpildes vieta – 18.novembra iela 183, Daugavpils, Latvija.

1. **Piedāvājuma iesniegšanas un atvēršanas vieta, datums, laiks, kārtība un derīguma termiņš**
   1. Ieinteresētie piegādātāji piedāvājumus var iesniegt ,,Daugavpils satiksme”, 18.Novembra ielā 183, Daugavpilī, 2.stāva 1.kab, darbadienās no plkst. 08:00 līdz 12:00 un no plkst. 12:45 līdz 17:00, un piektdienās –no plkst.08:00 līdz 12:00 un no plkst. 12:45 līdz plkst. 15:45., bet ne vēlāk kā **līdz 2019.gada 30. oktobrim**, **plkst.10:00**, iesniedzot personīgi vai piegādājot ar kurjerpastu. Piedāvājumi, kas iesniegti pēc minētā termiņa, neatvērti un nereģistrēti tiks atdoti atpakaļ iesniedzējiem. Piedāvājumi tiks atvērti tūlīt pēc piedāvājumu iesniegšanas termiņa beigām atklātā sanāksmē AS ,,Daugavpils satiksme”, 18.Novembra ielā 183, Daugavpilī, 2.stāva konferenču zālē.
      1. Piedāvājumu atvēršanā **2019.gada 30.oktobrī AS “Daugavpils satiksme” konferenču zālē 18.Novembra ielā 183, Daugavpilī,** var piedalīties visas ieinteresētās personas.
      2. Piedāvājumus atver to iesniegšanas secībā, nosaucot pretendentu, piedāvājuma iesniegšanas laiku, piedāvāto cenu un citas ziņas, kas raksturo piedāvājumu.
      3. Pretendentu iesniegtie piedāvājumi ir derīgi un saistoši pretendentiem līdz iepirkuma līguma noslēgšanai - vismaz 120 (viens simts divdesmit) kalendārās dienas, skaitot no Nolikuma 3.1.1.punktā noteiktās piedāvājumu atvēršanas dienas.
      4. Ja objektīvu iemeslu dēļ iepirkuma līgumu nevar noslēgt noteiktajā termiņā, Pasūtītājs rakstiski var pieprasīt piedāvājuma derīguma termiņa pagarināšanu.
2. **Piedāvājuma noformējums.**
   1. Piedāvājumā jāiekļauj dokumenti šādā secībā:
      1. titullapa ar nosaukumu “Par rezerves daļu iegādi tramvaju vagoniem”, identifikācijas Nr. ASDS/2019/66, A daļai vai B daļai, kā arī Pretendenta nosaukums un juridiskā adrese,
      2. satura rādītājs ar lapu numerāciju,
      3. aizpildīts un parakstīts finanšu piedāvājums atbilstoši Nolikuma 8.punktam un Nolikuma Pielikumam Nr.4,
      4. atlases dokumenti atbilstoši Nolikuma 6.punktam;
      5. aizpildīts un parakstīts tehniskais piedāvājums atbilstoši Nolikuma 7.punktam.
   2. Visa Nolikumā noteiktā informācija Pretendentam jāiesniedz rakstiski un atbilstoši Nolikumam pievienotajiem pielikumiem.
   3. Piedāvājums jāsagatavo latviešu valodā, datorrakstā, tam jābūt skaidri salasāmam, bez labojumiem un dzēsumiem. Pretendenta piedāvājuma nodrošinājumu, atlases dokumentus, tehnisko un finanšu piedāvājumu var iesniegt arī citā valodā, ja tiem ir pievienots tulkojums latviešu valodā saskaņā ar 2000.gada 22.augusta MK noteikumu Nr.291 „[Kārtība, kādā apliecināmi dokumentu tulkojumi valsts valodā](http://www.likumi.lv/doc.php?id=10127)” prasībām. Par dokumentu tulkojuma atbilstību oriģinālam atbild Pretendents.
   4. Piedāvājumā drīkst iesniegt dokumentu oriģinālus vai to atvasinājumus. Piedāvājumā vai pēc iepirkuma komisijas pieprasījuma drīkst iesniegt tikai tādus dokumentu oriģinālus, kuriem ir juridisks spēks. Lai dokuments iegūtu juridisku spēku, tam jābūt izdotam un noformētam atbilstoši Dokumentu juridiskā spēka likumam, bet ārvalstī izsniegtam publiskam dokumentam jābūt noformētam vai legalizētam atbilstoši Dokumentu legalizācijas likuma prasībām.
   5. Piedāvājums jāiesniedz ar cauršūtām un sanumurētām lapām, ar papīra uzlīmi, kas nostiprina auklu. Uz papīra uzlīmes izvieto apliecinājuma tekstu ,,Sanumurētas un cauršūtās [caurauklotas] x (xx) lapas’’, kur zīmes ,,x’’ vietā norāda ar cipariem, bet zīmes ,,xx’’ vietā – ar vārdiem rakstītu atbilstošu lapu skaitu. Minēto apliecinājuma tekstu ar parakstu apliecina tā persona, kura sanumurēja un cauršuva (cauraukloja) dokumenta atsavinājuma lapas (parakstā iekļauj attiecīgās personas personisko parakstu, tā atšifrējumu un ziņas, kas ļauj nepārprotami identificēt šo personu), kā arī norāda datumu, kad izdarīts apliecinājums.
   6. Pretendents ir tiesīgs visu iesniegto dokumentu atvasinājums un tulkojumu pareizību apliecināt ar vienu apliecinājumu, bet tikai tādā gadījumā, ja piedāvājums ir sagatavots atbilstoši nolikuma 5.4.punkta prasībām.
   7. Piedāvājums jāparaksta personai, kura likumiski pārstāv Pretendentu, vai ir pilnvarota pārstāvēt Pretendentu šajā iepirkuma procedūrā.
   8. Pretendentam jāiesniedz 1 (viens) piedāvājuma oriģināls un 1 (viena) kopija, katrs savā iesējumā. Uz oriģināla iesējuma pirmās lapas augšējā labajā stūrī ar lielajiem burtiem jābūt norādei "ORIĢINĀLS", uz kopijas iesējuma pirmās lapas augšējā labajā stūrī ar lielajiem burtiem jābūt norādei "KOPIJA". Apliecinājuma uzrakstā norāda ar lielajiem burtiem rakstītus atbilstošus vārdus "KOPIJA PAREIZA", dokumenta atvasinājuma apliecinātājas personas pilnu amata nosaukumu (ievērot arī pilnu organizācijas nosaukumu), personisko parakstu un tā atšifrējumu, apliecinājuma vietas nosaukumu, apliecinājuma datumu.
   9. Iesējumam jābūt iepakotam vienā pakā ar norādi: AS ,,Daugavpils satiksme” , 18.Novembra ielā 183, Daugavpilī, LV-5417, piedāvājums iepirkumam “Par rezerves daļu iegādi tramvaju vagoniem”, identifikācijas Nr.ASDS/2019/66, A daļai vai B daļai, neatvērt līdz **2019.gada 30.oktobrim, plkst.10:00**, Pretendenta nosaukums, adrese, tālrunis.
   10. Piedāvājuma grozījumi vai paziņojums par piedāvājuma atsaukšanu jāiesaiņo, jānoformē un jāiesniedz tāpat kā piedāvājums, attiecīgi norādot „Piedāvājuma grozījumi” vai „Piedāvājuma atsaukums.
   11. Tie piedāvājumi, kas iepirkumam tiks iesniegti pēc noteiktā termiņa, netiks pieņemti vai bez atvēršanas un reģistrēšanas tiks nodoti vai nosūtīti atpakaļ iesniedzējam.
   12. Piedāvājumam jābūt noformētam katrai daļai atsevišķi un ievietotam atsevišķā aploksnē.
3. **Pretendentu izslēgšanas nosacījumi** 
   1. Pasūtītājs izslēdz pretendentu no dalības iepirkuma procedūrā šādos gadījumos, ja:
      1. ir konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem pretendentiem sabiedrisko pakalpojumu sniedzējs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes administrēšanas sistēmas pēdējās datu aktualizācijas datumā;
      2. ir pasludināts pretendenta maksātnespējas process, apturēta kandidāta vai pretendenta saimnieciskā darbība vai kandidāts vai pretendents tiek likvidēts.
      3. Pasūtītājs 6.1.punktā izslēgšanas noteikumus pārbauda publiskajās datu bāzēs. Gadījumā, ja Pasūtītājs publiskajās datu bāzēs nevar iegūt 6.1.p. informāciju par pretendentu, tad Pasūtītājs pieprasa, lai pretendents 10 (desmit) dienu laikā iesniedz atbilstošas izziņas.

5.1.4. Pretendentam, ja tas ir reģistrēts ārvalstī vai ārvalstī ir tā pastāvīgā dzīvesvieta jāiesniedz:

* + - 1. ārvalsts kompetentas institūcijas izdotu izziņu, kas apliecina, ka pretendentam, nav pasludināts pretendenta maksātnespējas process, apturēta pretendenta saimnieciskā darbība vai pretendents tiek likvidēts;
      2. ārvalsts kompetentas institūcijas izdotu izziņu, kas apliecina, ka pretendentam,

ja tas ir reģistrēts ārvalstī vai ārvalstī ir tā pastāvīgā dzīvesvieta, attiecīgajā ārvalstī nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro.

5.2. Ja pretendents vai personālsabiedrības biedrs (ja pretendents ir personālsabiedrība) atbilst šā nolikumā 5.1.2.p., 5.1.4.1.p minētajam izslēgšanas gadījumam, pretendents norāda to piedāvājumā un, ja tiek atzīts par tādu, kuram būtu piešķiramas līguma slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgto vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.

5.3. Ja pretendents neiesniedz skaidrojumu un pierādījumus, pasūtītājs izslēdz pretendentu no dalības iepirkuma procedūrā kā atbilstošu šā nolikuma  5.1.2.., 5.1.4.1.p punktā minētajam izslēgšanas gadījumam.

5.4. Pasūtītājs izvērtē pretendenta vai personālsabiedrības biedra (ja pretendents ir personālsabiedrība) veiktos pasākumus un to pierādījumus, ņemot vērā noziedzīga nodarījuma vai pārkāpuma smagumu un konkrētos apstākļus. Pasūtītājs var prasīt attiecīgā noziedzīgā nodarījuma vai pārkāpuma jomā kompetentajai institūcijai atzinumu par pretendenta veikto pasākumu pietiekamību uzticamības atjaunošanai un tādu pašu un līdzīgu gadījumu novēršanai nākotnē. Atzinumu nepieprasa, ja pasūtītājam ir pieejams vai pretendents ir iesniedzis attiecīgā noziedzīgā nodarījuma vai pārkāpuma jomā kompetentās institūcijas atzinumu par konkrētā pretendenta veikto pasākumu pietiekamību uzticamības atjaunošanai un tādu pašu un līdzīgu gadījumu novēršanai nākotnē.

5.5. Ja Pasūtītājs veiktos pasākumus uzskata par pietiekamiem uzticamības atjaunošanai un tādu pašu un līdzīgu gadījumu novēršanai nākotnē, tas pieņem lēmumu neizslēgt attiecīgo pretendentu no dalības iepirkuma procedūrā. Ja veiktie pasākumi ir nepietiekami, pasūtītājs pieņem lēmumu izslēgt pretendentu no turpmākās dalības iepirkuma procedūrā.

5.6. Pasūtītājs pieņem pretendenta, katra piegādātāju apvienības dalībnieka, katras personas, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, kā arī katra norādīta apakšuzņēmēja, iesniegtais Eiropas vienotais iepirkuma procedūras dokuments, vērtējot tā saturu tiktāl, ciktāl tas nepieciešams, lai apliecinātu saskaņā ar nolikuma nosacījumiem izvirzītās kvalifikācijas prasības un izslēgšanas noteikumus. Šis dokuments ir pieejams aizpildīšanai - Eiropas vienotais iepirkuma dokuments pieejams Eiropas Komisijas mājaslapā: <https://ec.europa.eu/growth/tools-databases/espd>, kā arī *word* formātā Iepirkumu uzraudzības biroja mājaslapā.”

1. **Atlases dokumenti A daļā un B daļā**

Pretendentam jāiesniedz :

6.1. Latvijas Republikas Uzņēmumu reģistra vai līdzvērtīgas iestādes citā valstī izsniegta izziņas kopija (pēc nepieciešamības Pasūtītājs it tiesīgs pieprasīt uzradīt oriģinālu vai iesniegt apliecinātu kopiju) par pretendenta paraksta tiesībām parakstīt iesniegto piedāvājumu un slēgt iepirkuma līgumu.

6.2. Rakstiska pilnvaras kopija (pēc nepieciešamības Pasūtītājs it tiesīgs pieprasīt uzradīt oriģinālu vai iesniegt apliecinātu kopiju) piedāvājumu parakstījušai personai uzņemties saistības pretendenta vārdā, ja piedāvājumu ir parakstījusi persona, kurai nav Latvijas Republikas Uzņēmumu reģistra vai līdzvērtīgas iestādes citā valstī izsniegta izziņa par pretendenta paraksta tiesībām.

6.3. Pretendenta izziņa par to, ka Pretendenta vidējais finanšu apgrozījums (neto) gadā par trim iepriekšējiem gadiem (2016., 2017., 2018.) ir ne mazāks par 20 000 EUR (divdesmit tūkstoši euro) EUR (Nolikuma pielikums Nr.2) Ja pretendenta saimnieciskā darbība ir mazāka par 3 (trim) gadiem, šajā Nolikuma punktā minētā prasība attiecas uz vidējo finanšu neto apgrozījumu iepriekšējos 2 (divos) gados vai Pretendenta nostrādāto laiku.

6.4. Pretendents iepriekšējo 3 (trīs) kalendāro gadu laikā (2016., 2017., 2018) (uzņēmumi, kas dibināti vēlāk norāda par nostrādāto periodu) ir piegādājis Tehniskajā specifikācijā norādītās tramvaju vagonu rezerves daļas un tramvaju vagonu stiklus.

6.5. Pretendenta rakstisks apliecinājums, ka viņš ir iepazinies un piekrīt līguma projekta nosacījumiem. (Nolikuma Pielikums Nr.5 “Līguma projekts”).

6.8. Pretendenta apliecinājums, ka Pretendenta piegādāto tramvaju rezerves daļām (Panelis ПВИ-5 un Panelis ПВИ-2) garantijas termiņš ir ne mazāk kā 12 (divpadsmit) mēneši.

6.9. Ja Pretendents darbu izpildei plāno piesaistīt apakšuzņēmējus:

6.9.1. Pretendenta uzrādīto apakšuzņēmēju sarakstu. Pretendents piedāvājumā norāda visus tos apakšuzņēmējus un katram šādam apakšuzņēmējam izpildei nododamo iepirkuma līguma daļu.

6.9.2. katra apakšuzņēmēja reģistrācijas apliecināta apliecības kopija (ja apakšuzņēmējs ir juridiska persona un reģistrēts ārvalstī),

6.9.3. katra apakšuzņēmēja rakstisks apliecinājums, ka viņš piekrīt būt par apakšuzņēmēju.

6.10. Ja piedāvājumu iesniedz piegādātāju apvienība, iesniedzamo dokumentu paketei jāpievieno sadarbības līgumu, kurā noteikts, ka visi piegādātāju apvienības dalībnieki kopā un atsevišķi ir atbildīgi par līguma izpildi un pilnvara galvenajam dalībniekam pārstāvēt piegādātāju apvienību atklātajā konkursā un dalībnieku vārdā parakstīt piedāvājuma dokumentus. Sadarbības līgumā obligāti ir jābūt fiksētam, kādas juridiskās un/vai fiziskās personas ir apvienojušās piegādātāju apvienībā, katra piegādātāju apvienības dalībnieka veicamo darbu apjomam, apliecinājumam, ka gadījumā, ja piegādātāju apvienība tiks noteikta par iepirkuma procedūras uzvarētāju, piegādātāju apvienība normatīvajos aktos noteiktajā kārtībā reģistrēs pilnsabiedrību ar pilnu atbildību katram no biedriem.

1. **Tehniskais piedāvājums A daļā un B daļā**

Pretendentam jāiesniedz:

* 1. Tehnisko piedāvājumu A daļai un/vai B daļai atbilstoši tehniskās specifikācijas norādītajām prasībām (Nolikuma Pielikums Nr. 4 ,,Tehniskā specifikācija”),
  2. Tehnisko piedāvājumu jānoformē uz Pretendenta veidlapas un tajā jāiekļauj:
     1. Iepirkuma nosaukumu un identifikācijas numuru;
     2. Pakalpojuma sniegšanas detalizētu aprakstu atbilstoši Tehniskajai specifikācijai;
     3. Pretendenta likumiskā pārstāvja vai pilnvarotās personas pilnvarojuma parakstu,

amatu, datumu, zīmogu.

1. **Finanšu piedāvājums A daļā un B daļā**

Pretendentam jāiesniedz:

* 1. Aizpildīts Finanšu piedāvājums A daļai un/vai B daļai atbilstoši Nolikuma Pielikumam Nr.4 ,,Pretendentu finanšu piedāvājums”.
  2. Pretendentam Finanšu piedāvājuma A daļai un/vai B daļai cenā jāietver piegādes izdevumus, nodokļus, nodevas un visas paredzamās ar līguma un tehniskas specifikācijas izpildi saistītās izmaksas, atskaitot PVN.

1. **Piedāvājumu A daļai un B daļai izvērtēšanas kritēriji**
   1. Pasūtītājs piešķir iepirkuma līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā tikai cenu (pasūtītājs izvēlēsies piedāvājumu, kas būs atbilstošs visām iepirkuma procedūras dokumentācijas prasībām un kura cena būs zemākā).
2. **Piedāvājumu A daļai un B daļai labošana un atsaukšana.**
   1. Pretendents var grozīt vai atsaukt savu iesniegto piedāvājumu, par to rakstiski paziņojot līdz piedāvājumu iesniegšanas termiņa beigām.
   2. Pretendenta paziņojums par labojumu vai atsaukšanu ir jāsagatavo un jāapzīmogo atbilstoši tiem Nolikuma noteikumiem, kas attiecas uz Piedāvājuma noformēšanu un iesniegšanu. Uz iepakojuma attiecīgi atzīmējot „LABOJUMS” vai „ATSAUKŠANA”, un jānogādā AS ,,Daugavpils satiksme”, 18.Novembra ielā 183, Daugavpilī, Latvijā, 2.stāvā, 1. kab., jānogādā personīgi vai atsūtot to pa pastu AS ,,Daugavpils satiksme”, 18.Novembra ielā 183, Daugavpilī, Latvijā, LV – 5417. Pasta sūtījumam jābūt nogādātam līdz **2019.gada 30.oktobrim plkst. 10:00.**
3. **Iepirkuma dokumentu izskaidrojums.** 
   1. Pretendentam, kas vēlas jebkuru iepirkuma dokumentu skaidrojumu, rakstiski pa pastu, e-pastu, vai faksu, jānosūta pieprasījums Pasūtītājam.
   2. Ja Ieinteresētais piegādātājs ne vēlāk kā Iepirkuma procedūras nolikumā noteiktajā termiņā ir pieprasījis papildu informāciju par iepirkuma procedūru, Pasūtītājs to sniedz 5 (piecu) darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām.
   3. Ja Pasūtītājs sniedz papildu informāciju kādam no Piegādātajiem, tad Pasūtītājs izsūta atbildi Piegādātājam, kas uzdevis jautājumu, un izvieto atbildi mājaslapā internetā [www.satiksme.daugavpils.lv](http://www.satiksme.daugavpils.lv) un [www.daugavpils.lv](http://www.daugavpils.lv), kurā ir pieejami iepirkuma procedūras dokumenti, norādot arī uzdoto jautājumu.
4. **Iepirkuma procedūras dokumentu grozījumi.**
   1. Ja iepirkuma dokumentos ir izdarīti grozījumi, piedāvājumu iesniegšanas termiņš pēc tam, kad informācija par grozījumiem ir publicēta [www.satiksme.daugavpils.lv](http://www.satiksme.daugavpils.lv) un [www.daugavpils.lv](http://www.daugavpils.lv), nedrīkst būt īsāks par pusi no sākotnēji noteiktā piedāvājumu iesniegšanas termiņa.
5. **Pretendenta tiesības un pienākumi.**
   1. Pretendentam ir pienākums:
      1. pēc Pasūtītāja pieprasījuma izskaidrot savu piedāvājumu Pasūtītāja noteiktajā termiņā. Ja Pretendents nesniedz šādus paskaidrojumus norādītajā termiņā, iepirkuma komisija (turpmāk – komisija) ir tiesīga noraidīt Pretendenta piedāvājumu.
      2. rūpīgi iepazīties ar Nolikuma nosacījumiem un apņemties tos ievērot.
      3. Sagatavot piedāvājumus atbilstoši Nolikuma prasībām.
   2. Pretendentam ir tiesības:
      1. apvienoties apvienībā ar citiem pretendentiem un iesniegt vienu kopēju piedāvājumu.
      2. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
      3. Piedalīties piedāvājumu atvēršanas sanāksmē.
      4. Tiesīgs saņemt informāciju par iepirkuma procedūras rezultātiem.
6. **Iepirkuma komisijas pienākumi un tiesības** 
   1. Iepirkuma komisijai tiesības:
      1. Nesniegt informāciju par citu piedāvājumu esamību laikā no piedāvājumu iesniegšanas dienas līdz to atvēršanas brīdim.
      2. Nesniegt informāciju par vērtēšanas procesu piedāvājumu vērtēšanas laikā līdz rezultātu paziņošanai.
      3. Pieaicināt ekspertus Komisijas darba nodrošināšanai.
      4. Pieprasīt, lai Pretendents precizētu informāciju par savu piedāvājumu, ja tas nepieciešams piedāvājumu noformējuma pārbaudei, pretendentu atlasei, piedāvājumu atbilstības pārbaudei, kā arī piedāvājumu vērtēšanai un salīdzināšanai.
      5. Izdarīt grozījumus Nolikumā.
      6. Komisijai ir tiesības neizskatīt pretendenta piedāvājumu vai izslēgt pretendentu no turpmākās dalības jebkurā piedāvājumu izvērtēšanas stadijā, ja tiek konstatēti apstākļi, kas minēti nolikuma 6.punktā;
      7. Iepirkuma komisijai ir tiesības pieprasīt Pretendentam uzrādīt iesniegto dokumentu atvasinājumu oriģinālus vai notariāli apliecinātas kopijas, ja Pretendents iesniedzis dokumentu atvasinājumus.

15.1.8.Iepirkuma komisija var lūgt, lai Pretendents vai kompetentas institūcijas papildina vai izskaidro dokumentus, kas iesniegti atbilstoši normatīvo aktu un šī Nolikuma prasībām. Iepirkuma komisija šīs tiesības izmanto tikai attiecībā uz tiem dokumentiem, kas ir bijuši iekļauti piedāvājumā līdz piedāvājumu iesniegšanas termiņa beigām. Iepirkuma komisija nosaka termiņu, līdz kuram Pretendentam jāsniedz atbilde.

Iepirkuma komisijai ir pienākumi:

* 1. Komisijas pienākumi
     1. Nodrošināt iepirkuma norisi un dokumentēšanu.
     2. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
     3. Pēc ieinteresēto pretendentu pieprasījuma normatīvajos aktos noteiktajā kārtībā sniegt informāciju par iepirkuma procedūru.
     4. Informēt visus Pretendentus par iepirkuma procedūras rezultātiem.

1. **Piedāvājumu A daļai un B daļai atvēršana** 
   1. Piedāvājumu atvēršana ir atklāta.
   2. Piedāvājumu atvēršanai Pasūtītājs rīko sanāksmi.
   3. Komisija atver iesniegtos piedāvājumus tūlīt pēc piedāvājumu iesniegšanas termiņa beigām iepirkuma procedūras nolikumā noradītajā vietā un laikā.
   4. Piedāvājuma atvēršanas laikā katrs komisijas loceklis, kas piedalās sēdē, paraksta apliecinājumu, ka nav tādu apstākļu, kuru dēļ varētu uzskatīt, ka viņš ir personīgi ieinteresēts kāda Pretendenta darbībā vai arī saistīts ar to.
   5. Piedāvājumus atver to iesniegšanas secībā, nosaucot Pretendentu, piedāvājuma iesniegšanas laiku, piedāvāto cenu un jebkuru citu informāciju, ja komisija uzskata to par nepieciešamu. Pēc sanāksmes dalībnieka pieprasījuma Pasūtītājs uzrāda finanšu piedāvājumu, kurā atbilstoši pieprasītajai finanšu piedāvājuma formai norādīta piedāvājuma cena.
   6. Pēc katra piedāvājuma atvēršanas visi komisijas locekļi parakstās uz Pretendenta finanšu piedāvājuma katras lapas.
2. **Pretendentu A daļai un B daļai atlases dokumentu, tehnisko piedāvājumu un finanšu piedāvājumu atbilstības pārbaude.**
   1. Pretendentu atlases dokumentu, tehnisko piedāvājumu un finanšu piedāvājumu atbilstības pārbaudi saskaņā ar Nolikuma prasībām komisija veic slēgtā sēdē.
   2. Ja iepirkuma komisija pieprasa, lai Pretendents precizē informāciju par savu piedāvājumu, tā nosaka termiņu, līdz kuram Pretendentam jāsniedz atbilde.
   3. Komisija piedāvājumu vērtēšanā var pieaicināt ekspertus. Eksperts dod rakstisku vērtējumu, kuru pievieno komisijas sēdes protokolam. Ekspertu vērtējums komisijai nav saistošs.
   4. Katrs eksperts paraksta apliecinājumu, ka nav tādu apstākļu, kuru dēļ varētu uzskatīt, ka viņš ir personīgi ieinteresēts kāda Pretendenta darbībā vai arī saistīts ar to.
   5. Komisija pārbauda, vai piedāvājumā nav aritmētisku kļūdu. Ja piedāvājumā konstatētas aritmētiskas kļūdas, komisija tās labo.
   6. Par visiem aritmētisko kļūdu labojumiem komisija paziņo Pretendentam, kura piedāvājumā labojumi izdarīti.
   7. Novērtējot un salīdzinot piedāvājumus, kuros bijušas aritmētiskas kļūdas, komisija ņem vērā tikai tās cenas, kas ir izlabotas atbilstoši šī Nolikuma prasībām.
   8. Pēc Pretendentu atlases, Pasūtītājs saskaņā ar Nolikuma prasībām un kritēriju izvēlas Pretendentu piedāvājumu ar viszemāko cenu, kas atbilst Nolikuma prasībām.

16.9. Ja iepirkuma komisija Pretendenta piedāvājumu uzskata par nepamatoti lētu, iepirkuma komisija pirms šāda piedāvājuma iespējamās noraidīšanas rakstveidā pieprasa no Pretendenta detalizētu paskaidrojumu par būtiskiem piedāvājuma nosacījumiem, kā arī ļauj Pretendentam iesniegt pierādījumus, kurus tas uzskata par nepieciešamiem, dodot saprātīgu termiņu paskaidrojuma un pierādījumu iesniegšanai. Pretendenta piedāvājums tiek noraidīts tikai gadījumā, ja Pretendents nav varējis norādīt tehnoloģijas, tehniskos risinājumus, tirgus apstākļus, preces īpašības vai citus objektīvus pierādījumus, kas ļauj piedāvāt tik lētu cenu.

1. **Lēmuma pieņemšana, paziņošana un līguma noslēgšana**
   1. Līdz iepirkuma līguma noslēgšanai, Pasūtītājam ir tiesības izbeigt vai pārtraukt iepirkuma procedūru to kopumā vai kādā atsevišķā daļā.
   2. Pirms iepirkuma līguma slēgšanas par iepirkuma komisijas pieņemto lēmumu par iepirkuma līguma slēgšanas tiesību piešķiršanu Pasūtītājs vienlaicīgi (vienā dienā) informē visus Pretendentus, kā arī publicē paziņojumu laikrakstā, kā arī publicē paziņojumu mājas lapās internetā [www.satiksme.daugavpils.lv](http://www.satiksme.daugavpils.lv) un [www.daugavpils.lv](http://www.daugavpils.lv).
   3. Iepirkuma līgumu slēdz ne agrāk kā nākamajā dienā pēc pretendentu informēšanas par pieņemto lēmumu.
2. **Cita informācija**
   1. Līgums jāizpilda saskaņā ar Latvijas Republikas normatīvajiem aktiem un Eiropas Savienības normatīvajiem aktiem.
   2. Piedāvājuma variantu iesniegšana nav pieļaujama.
   3. Sazināšanās starp Pasūtītāju un ieinteresētajiem Pretendentiem iepirkuma procedūras jautājumos notiek latviešu valodā pa pastu, e-pastu, faksu vai klātienē.
   4. Pasūtītājs nodrošina to, lai piedāvājumā ietvertā informācija nav pieejama līdz tā atvēršanas brīdim.
   5. Pretendents sedz visus izdevumus, kas ir saistīti ar piedāvājuma sagatavošanu un iesniegšanu Pasūtītājam.

Pielikums Nr.1

Iepirkuma procedūras nolikumam

ar identifikācijas Nr. ASDS/2019/66

*Uz pretendenta veidlapas*

*Vieta*

*Datums*

**PIETEIKUMS PAR PIEDALĪŠANOS IEPIRKUMA A daļā vai B daļā**

Iepirkuma komisijai

Piesakās piedalīties iepirkumā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

nosaukums, identifikācijas numurs, norāde uz konkrētu iepirkuma daļu;

apņemas ievērot iepirkuma Nolikuma prasības;

apņemas (ja Pasūtītājs izvēlējies šo piedāvājumu) slēgt līgumu un izpildīt visus līguma noteikumus;

apliecina, ka ir iesniedzis tikai patiesu informāciju;

|  |  |
| --- | --- |
| Pretendents |  |
| Reģistrācijas Nr. |  |
| Adrese: |  |
| Kontaktpersona |  |
| Kontaktpersonas tālr./fakss, e-pasts |  |
| Bankas nosaukums, filiāle |  |
| Bankas kods |  |
| Norēķinu konts |  |
| Vārds, uzvārds\* |  |
| Amats |  |
| Paraksts |  |
| Datums |  |
| Zīmogs |  |

\* Pretendenta vai tā pilnvarotās personas vārds, uzvārds

Pielikums Nr.2

Iepirkuma procedūras nolikumam

ar identifikācijas Nr. ASDS/2019/66

**PRETENDENTA FINANŠU APGROZĪJUMA (NETO) IZZIŅA**

|  |  |
| --- | --- |
| **Gads** | **Finanšu apgrozījums (neto) bez PVN (EUR)** |
| 2018 |  |
| 2017 |  |
| 2016 |  |
| **Kopā** |  |
| **Vidēji =Kopā/3** |  |

|  |  |  |
| --- | --- | --- |
|  |  |  |
| (vieta) |  | (datums) |

|  |  |
| --- | --- |
| Pretendents: |  |
|  | (amats, paraksts, V.Uzvārds) |
| z.v. |  |

Pielikums Nr.3

iepirkuma nolikumam

ar identifikācijas Nr. ASDS/2019/66

**Tehniskā specifikācija iepirkumam “Par rezerves daļu iegādi tramvaju vagoniem”,**

**identifikācijas numurs ASDS/2019/66 “A” daļa**

1. Preces saraksts, apraksts un daudzums:
   1. **Gala stāvokļa sensors, ДКП-6.2** – 10 (desmit) gab.

- ДКП-6.2 sensors paredzēts gala stāvokļa noteikšanai tramvaju vagonu 71-623, 71-631 durvju vērtnēm, tehniskie parametri atbilst pamatdokumenta prasībām - ražojuma pasei ПЖСИ.421259.006-2 ПС un izstrādājuma rasējumam (Pielikums Nr.1).

* 1. **Informācijas vizualizēšanas panelis, ПВИ-5** – 2 (divi) gab.
* ПВИ-5 informācijas vizualizēšanas panelis paredzēts informācijas attēlošanai par tramvaja vagona 71-623 vilces elektroiekārtas un palīgsistēmu stāvokli, tehniskie dati atbilst ražojuma pasei ABPH.431352.015 ПС (Pielikums Nr.2)
  1. **Informācijas vizualizēšanas panelis, ПВИ-2** – 2 (divi) gab.
* ПВИ-2 informācijas vizualizēšanas panelis paredzēts elektriska transportlīdzekļa (tramvaja vagona 71-631) kustības pamatparametru, to pamatmezglu un mehānismu stāvokļa attēlošanai, citas statistiskas informācijas apkopošana un attēlošana, tehniskie parametri atbilst pamatdokumenta prasībām - ražojuma pasei ПЖСИ.431352.011 ПС (Pielikums Nr.3).
  1. **Strāvtvera РТ-6И** **trolejaparāta atspere** 8ТД.281.364682Г-2110650 (stieņa celējatspere) – 4 (četri) gab.

– Strāvtvera РТ-6И atspere 8ТД.281.364682Г-2110650 paredzēta strāvtvera РТ-6И stieņa pacelšanai un kalpo strāvas uztvērēja stieņa galviņas nepieciešamā spiediena uz kontaktvadu nodrošināšanai, tehniskie parametri atbilst pamatdokumenta prasībām - ražojuma pasei “ТОКОПРИЕМНИК РТ-6И В СБОРЕ. ПАСПОРТ” un attēliem (Pielikums Nr.4, poz.28, attēli).

* 1. **Plate vadības modulis БУД-24.МУ-2** durvju portāla blokam БДП-1 (БДП-2) КНМД.656141.010 (БДП-2 КНМД.656141.011) – 1 (viens) gab.
* Plate БУД-24.МУ-2 paredzēta tramvaja vagona 71-623 durvju piedziņas MP112.70.2 (vai MP112.80.2) vadībai, tehniskie parametri atbilst pamatdokumenta prasībām – pasei КНМД.656141.010 ПС (КНМД.656141.011 ПС) (Pielikums Nr.5).
  1. **Plate vadības modulis БУД-24.МУ-3** durvju portāla blokam БДП-1 (БДП-2) КНМД.656142.010 (КНМД.656141.011) – 2 (divi) gab.

- Plate БУД-24.МУ-3 paredzēta tramvaja vagona 71-623 bremžu izpildmehānisma ИМТ-9-01 vadībai, tehniskie parametri atbilst pamatdokumenta prasībām – pasei КНМД.656141.010 ПС (КНМД.656141.011 ПС) (Pielikums Nr.5).

1.7. **Plate vadības modulis БУД-24.МУ-7** durvju portāla blokam БДП-3-03 (БДП-4-03) КНМД.656141.013-03 (КНМД.656141.014-03) – 1 (viens) gab.

* Plate БУД-24.МУ-7 paredzēta tramvaja vagona 71-631 durvju piedziņas MP112.80.2 vadībai, tehniskie parametri atbilst pamatdokumenta prasībām – pasei КНМД.656141.013-03 ПС (КНМД.656141.014-03 ПС) (Pielikums Nr.6).

1.8. **Plate vadības modulis БУД-24.МУ-9** durvju portāla blokam БДП-3-03 (БДП-4-03) КНМД.656141.013-03 (КНМД.656141.014-03) – 2 (divi) gab.

- Plate БУД-24.МУ-7 paredzēta tramvaja vagona 71-631 bremžu izpildmehānisma ИМТ-9-02 vadībai. tehniskie parametri atbilst pamatdokumenta prasībām – pasei КНМД.656141.013-03 ПС (КНМД.656141.014-03 ПС) (Pielikums Nr.6).

**Tehniskā specifikācija iepirkumam “Par rezerves daļu iegādi tramvaju vagoniem”,**

**identifikācijas numurs ASDS/2019/66 “B” daļa**

1. Preces saraksts, apraksts un daudzums:
   1. **Stikli tramvaja vagonam 71-623 - kopā 40 (četrdesmit) gab. atbilstoši sarakstam**, tehniskie parametri atbilst pamatdokumenta prasībām - tramvaja vagona ražotāja tehniskas dokumentācijas 623.00.00.000 РЭ tabulas В1 pozīcijām 3, 4, 5, 12 (Pielikums Nr.7):
      1. Pielikums Nr.7, poz.3 - “поз.№3, 1250х975, 623.37.00.008” – 10 (desmit) gab.
      2. Pielikums Nr.7, poz.4 - “поз.№4, 1460х626, 619К.37.00.001-10” – 10 (desmit) gab.
      3. Pielikums Nr.7, poz.5 - “поз.№5, 1400х1245, 623.37.00.001” – 10 (desmit) gab.
      4. Pielikums Nr.7, poz.12 - “поз.№12, 1480х626, 623.37.00.005” – 10 (desmit) gab.

1. Prasības piedāvājamai Precei:
   1. Prece jāatbilst tehniskās specifikācijas, tehnisko pamatdokumentu prasībām (sk. pielikumus Nr.Nr.1,2,3,4,5,6,7
   2. Katrai daļai Preces iegāde notiek vienā Preces partijā.
   3. Pretendentam Finanšu piedāvājumam jāpievieno Preces ražotāja apstiprinātais Preces kvalitātes atbilstības sertifikāts/deklarācija/pase.
2. Pielikumi:
   1. Pielikums Nr.1 ДKП-6.2 pase, rasējums – 3 (trīs) lapas.
   2. Pielikums Nr.2 ПВИ-5, pase - 2 (divas) lapas.
   3. Pielikums Nr.3 ПВИ-2, pase - 2 (divas) lapas.
   4. Pielikums Nr.4 Strāvtveris РТ-6И, pase, attēls - 5 (piecas) lapas.
   5. Pielikums Nr.5 БДП-1, БДП- 2 pases – 4 (četras) lapas.
   6. Pielikums Nr.6 БДП-3-03, БДП-4-03 pases – 4 (četras) lapas.
   7. Pielikums Nr.7 Stikli, 623.00.00.000 РЭ, tabula В1 - 2 (divas) lapas.

Pielikums Nr.4

Iepirkuma procedūras nolikumam

ar identifikācijas Nr ASDS/2019/66

**PRETENDENTA FINANŠU PIEDĀVĀJUMS**

Pasūtītājs:

Reģistrācijas numurs:

Kontaktadrese:

Iepirkuma nosaukums:

Iepirkuma id. Nr.

<Vietas nosaukums>, <gads>.gada <datums>.<mēnesis>

1. Iepazīstoties ar iepirkuma procedūras “Par rezerves daļu iegādi tramvaju vagoniem”, identifikācijas Nr. ASDS/2019/66, noteikumiem, tajā skaitā ar tehniskās specifikācijas prasībām (“A” daļa), mēs piedāvājam piegādāt rezerves daļas tramvajiem atbilstoši finanšu piedāvājumam:

**“A” daļa**

|  |  |  |  |  |  |
| --- | --- | --- | --- | --- | --- |
| Nr. | Preces nosaukums | Mērv. | Daudz. | Cena par 1 gab./kompl. (EUR, bez PVN) | Kopā  (EUR, bez PVN) |
| 1. | Sensors ДКП-6.2 | gab. | 10 |  |  |
| 2. | Panelis ПВИ-5 | gab. | 2 |  |  |
| 3. | Panelis ПВИ-2 | gab. | 2 |  |  |
| 4. | Atspere 8ТД.281.364682Г-2110650 | gab. | 4 |  |  |
| 5. | Plate БУД-24.МУ-2 | gab. | 1 |  |  |
| 6. | Plate БУД-24.МУ-3 | gab. | 2 |  |  |
| 7. | Plate БУД-24.МУ-7 | gab. | 1 |  |  |
| 8. | Plate БУД-24.МУ-9 | gab. | 2 |  |  |
| **Līgumcena, EUR bez PVN** | | | | | |

PRECES PIEGĀDE:

PĀRDEVĒJS piegādā Preci: 18.novembra ielā 183, Daugavpils, Latvija.

1. Šis piedāvājums ir spēkā līdz līguma noslēgšanai un tas mums būs saistošs un var tikt apstiprināts jebkurā brīdī līdz līguma izpildei.

|  |  |  |  |
| --- | --- | --- | --- |
|  | |  |  |
| (vieta) | |  | (datums) |
| Pretendents: |  | | | |
|  | (amats, paraksts, V.Uzvārds) | | | |
| z.v. |  | | | |

Pasūtītājs:

Reģistrācijas numurs:

Kontaktadrese:

Iepirkuma nosaukums:

Iepirkuma id. Nr.

<Vietas nosaukums>, <gads>.gada <datums>.<mēnesis>

1. Iepazīstoties ar iepirkuma procedūras “Par rezerves daļu iegādi tramvaju vagoniem”, identifikācijas Nr. ASDS/2019/66, noteikumiem, tajā skaitā ar tehniskās specifikācijas prasībām (“B” daļa), mēs piedāvājam piegādāt rezerves daļas tramvajiem atbilstoši finanšu piedāvājumam:

**“B” daļa**

|  |  |  |  |  |  |
| --- | --- | --- | --- | --- | --- |
| Nr. | Preces nosaukums | Mērv. | Daudz. | Cena par 1 gab./kompl. (EUR, bez PVN) | Kopā  (EUR, bez PVN) |
| 1. | Stikli tramvaja vagonam 71-623 (40 gab., komplekts):   1. 623.37.00.008 – 10 (desmit) gab. 2. 619К.37.00.001-10 – 10 (trīs) gab. 3. 623.37.00.001 – 10 (pieci) gab. 4. 623.37.00.005 – 10 (pieci) gab. | kompl. | 1 |  |  |
| **Līgumcena, EUR bez PVN** | | | | | |

PRECES PIEGĀDE:

PĀRDEVĒJS piegādā Preci: 18.novembra ielā 183, Daugavpils, Latvija.

1. Šis piedāvājums ir spēkā līdz līguma noslēgšanai un tas mums būs saistošs un var tikt apstiprināts jebkurā brīdī līdz līguma izpildei.

|  |  |  |
| --- | --- | --- |
|  |  |  |
| (vieta) |  | (datums) |

|  |  |
| --- | --- |
| Pretendents: |  |
|  | (amats, paraksts, V.Uzvārds) |

Pielikums Nr.5

Iepirkuma procedūras nolikumam

ar identifikācijas Nr. ASDS/2019/66

**LĪGUMA PROJEKTS**

Daugavpilī 2019.gada \_\_\_\_\_\_\_\_\_\_\_\_

**AS ,,Daugavpils satiksme”***,* reģistrācijas Nr.41503002269, juridiskā adrese 18.Novembra ielā 183, Daugavpilī, turpmāk – PIRCĒJS, tās valdes locekļu \_\_\_\_\_\_\_\_\_\_\_\_\_\_\_\_\_\_\_\_\_\_\_\_personās, kuri rīkojas saskaņā ar Statūtiem, no vienas puses un,

\_\_\_\_\_\_\_\_\_\_\_\_\_\_\_\_\_\_\_\_\_\_, reģ.Nr.\_\_\_\_\_\_\_\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ personā, kurš/a rīkojas uz \_\_\_\_\_\_\_\_\_\_\_\_\_\_\_\_\_ pamata, turpmāk – PĀRDEVĒJS, no otras puses, abi kopā saukti Puses, bet katrs atsevišķi saukts Puse, pamatojoties uz AS ,,Daugavpils satiksme” iepirkuma komisijas 2019.gada \_\_\_\_\_\_ lēmumu (2019.gada \_\_\_\_\_ protokols Nr.\_\_) ,, Par rezerves daļu iegādi tramvaju vagoniem”, identifikācijas Nr.ASDS/2019/66 “\_\_\_” daļa, noslēdza šādu līgumu, turpmāk – Līgums:

1. **Līguma priekšmets**
   1. PĀRDEVĒJS pārdod un piegādā tramvaju rezerves daļas \_\_\_\_\_\_\_\_\_ (turpmāk - Prece) PIRCĒJAM, bet PIRCĒJS pērk Preci saskaņā ar PĀRDEVĒJA iesniegto Tehnisko piedāvājumu (Līguma pielikums Nr.1) un Finanšu piedāvājumu (Līguma pielikums Nr.2).
2. **LĪGUMA IZPILDES KĀRTĪBA**
   1. PĀRDEVĒJS piegādā Preci: 18.novembra ielā 183, Daugavpils, Latvija.
   2. PĀRDEVĒJAM jānodrošina Preces piegādi PIRCĒJAM 45 (četrdesmit piecas) kalendāro dienu laikā no Līguma noslēgšanas dienas.
3. **PRECES CENA UN NORĒĶINU KĀRTĪBA**
   1. Kopēja Preces cena atbilstoši PĀRDEVĒJA iesniegtam Finanšu piedāvājumam (Līguma pielikums Nr.2) sastāda \_\_\_\_\_\_ EUR bez PVN 21%(\_\_\_\_\_\_\_\_\_\_\_\_\_\_), PVN 21% \_\_\_\_\_ EUR (\_\_\_), kopā ar PVN 21% EUR (\_\_\_\_\_\_\_).
   2. Apmaksa par Preci tiks veikta 15 (piecpadsmit) kalendāro dienu laikā pēc Preces saņemšanas, attiecīgas pavadzīmes un pieņemšanas-nodošanas akta abpusējas parakstīšanas brīža.
   3. Apmaksa tiek veikta ar pārskaitījumu uz PĀRDEVĒJA norēķinu kontu.
4. **PĀRDEVĒJA UN PIRCĒJA TIESĪBAS UN PIENĀKUMI**
   1. PĀRDEVĒJS apņemas:
      1. ievērot Latvijas Republikā un Eiropas savienībās spēkā esošos noteikumus un normatīvus, kas reglamentē šajā Līgumā noteikto,
      2. ar saviem spēkiem un par saviem finanšu līdzekļiem nodrošina Preces piegādi   
         18.novembra ielā 183, Daugavpilī, Latvijā. Transporta pakalpojumi ir iekļauti Preces cenā,
      3. veikt Preces piegādi šī Līguma 2.2.punktā norādītajā laikā. PĀRDEVĒJS ir tiesīgs piegādāt Preci pirms termiņa, iepriekš saskaņojot piegādes laiku ar PIRCĒJU.
   2. PIRCĒJS apņemas:
      1. pieņemt Preci no PĀRDEVĒJA šajā Līgumā noteiktajā kārtībā.
      2. veikt norēķinus ar PĀRDEVĒJU saskaņā ar šī Līguma noteikumiem.
5. **PRECES NODOŠANAS UN PIEŅEMŠANAS KĀRTĪBA**
   1. Par Preces piegādes datumu tiek uzskatīts piegādes datums, kad PIRCĒJS faktiski saņēma Preci un Puses parakstīja pieņemšanas-nodošanas aktu un pavadzīmi.
   2. Ja Preces pieņemšanas laikā tiek konstatēta Preces kvalitātes neatbilstība, par to tiek sastādīts Defektu akts, kuru paraksta abas Puses. Saskaņā ar Defektu aktu PĀRDEVĒJS apņemas 15 (piecpadsmit) kalendāro dienu laikā uz sava rēķina novērst Defektu aktā norādītos trūkumus un par saviem līdzekļiem un ar saviem spēkiem piegādāt kvalitatīvo Preci.
   3. Pretenzijas, kas saistītas ar līgumsaistību izpildi, pusēm jāizskata ne vēlāk kā 5 (piecu) kalendāro dienu laikā no pretenzijas saņemšanas dienas.
6. **GARANTIJA**

6.1. Preces (Panelis ПВИ-5; Panelis ПВИ-2) garantijas termiņš ir \_\_\_\_\_\_\_\_ ( ) mēneši, un tas sākas no brīža, kad Puses ir parakstījušas Preces pieņemšanas-nodošanas aktu un pavadzīmi. Garantijas laikā PĀRDEVĒJS veic remontu, nomaina nekvalitatīvās detaļas uz sava rēķina.

6.2. Gadījumā, ja garantijas laikā tiek konstatēti slēpti defekti, tiek sastādīts defektu akts, kurā atspoguļo atklātos defektus, 3 (trīs) darba dienu laikā PIRCĒJS informē PĀRDEVĒJU par atklātiem defektiem, nosūtot vēstuli ar defektu aktu.

6.3. Pamatojoties uz nosūtīto vēstuli un defektu aktu, PĀRDEVĒJS par saviem finanšu līdzekļiem novērš atklātos defektus 1 (viena ) mēneša laikā un ar saviem spēkiem un par saviem finanšu līdzekļiem piegādā Preci PIRCĒJAM.

6.4. Ekspertīzes izdevumus sedz Puse, kura saskaņā ar ekspertīzes slēdzienu ir vainojama.

6.5. Garantijas termiņš tiek pagarināts par laiku, kurā Prece nav ekspluatēta sakarā ar konstatēto defektu vai trūkumu novēršanu atbilstoši sastādītam aktam.

1. **PUŠU ATBILDĪBA**
   1. Puses ir materiāli atbildīgas gadījumā, ja netiek pildīti vai tiek nepienācīgi pildīti esošā Līguma nosacījumi, kā rezultātā viena no pusēm otras puses vainas dēļ cietusi zaudējumus.
   2. Par Preces nesavlaicīgu piegādi un/vai nekvalitatīvu piegādi, kā arī Preces nenodošanu saskaņā ar šī Līguma noteikumiem, PIRCĒJAM ir tiesības ieturēt līgumsodu 0,3% apmērā no kopējas Preces cenas par katru dienu, bet ne vairāk ka 10% no Līguma kopējas Preces cenas.
   3. Par Līgumā paredzēto maksājumu termiņu neievērošanu PIRCĒJS maksā PĀRDEVĒJAM līgumsodu 0,1% no kopējās Preces cenas summas par katru nokavēto dienu, bet ne vairāk ka 10% no Līguma kopējas Preces cenas.
   4. Gadījumā, ja PĀRDEVĒJS nav novērsis trūkumus šī Līguma 5.2.punktā paredzētajā laikā, tad PĀRDEVĒJAM var tikt piemērotas soda sankcijas 0,3% apmērā no Līguma kopējas Preces cenas par katru nokavēto dienu, bet ne vairāk ka 10% no Līguma kopējas Preces cenas un ieturot to no maksājuma.
   5. Ja PĀRDEVĒJS nokavē šī Līguma 6.2.punktā noteikto atklāto defektu un trūkumu novēršanas termiņus, tad PIRCĒJAM ir tiesības aprēķināt līgumsodu 0,3% no kopējās Preces cenas summas par katru nokavēto dienu, bet ne vairāk ka 10% no Līguma kopējas Preces cenas.
   6. Visi ar esošo Līgumu saistītie strīdus jautājumi tiek risināti uz pušu savstarpējas vienošanās pamata. Ja šāda vienošanās netiek panākta, strīdus jautājumi tiek risināti Latvijas Republikas tiesu instancēs, Latvijas Republikas normatīvajos aktos noteiktajā kārtībā.
2. **NEPĀRVARAMA VARA**
   1. Neviena no pusēm nebūs atbildīga par pilnas vai daļējas vienas no savām saistībām  
      neizpildes gadījumā, ja nepildīšana būs nepārvaramas varas apstākļu sekas, tādu kā ugunsgrēks, zemestrīce un citas dabas stihijas, kā arī karš vai karadarbība, streiki, Latvijas Republikas likumdošanas un izpildvaras institūciju lēmumi, kuri radušies pēc šī Līguma noslēgšanas brīža.
   2. Puse, kurai radās saistību izpildes neiespējamība, nepārvaramas varas apstākļu iestāšanās  
      dēļ, par augstāk minēto apstākļu iestāšanos, nekavējoties, pa faksu un ar ierakstīto vēstuli paziņo otrai pusei.
   3. Nepaziņošana vai nesavlaicīga paziņošana ieinteresētajai pusei atņem otrai pusei tiesības atsaukties uz jebkuru norādīto apstākli, kā uz pamatu, lai atbrīvotos no atbildības par saistību neizpildi.
3. **CITI NOTEIKUMI**
   1. Šis Līgums stājas spēkā ar tā parakstīšanas brīdi un darbojas līdz Pušu saistību pilnīgai izpildei.
   2. Visi šī Līguma grozījumi un papildinājumi ir spēkā, ja ir sastādīti rakstiski un tos parakstījuši pušu pilnvarotie pārstāvji. Tie pievienojami Līgumam kā pielikumi un kļūst par šī Līguma neatņemamu sastāvdaļu.
   3. PĀRDEVĒJAM ir tiesības izbeigt Līgumu šādos gadījumos:
      1. PIRCĒJS kavē Līgumā noteiktos maksājumus par Preces piegādi;
   4. PIRCĒJAM ir tiesības izbeigt Līgumu šādos gadījumos:
      1. ja PĀRDEVĒJS pārkāpj kādu no šī Līguma noteikumiem,
      2. tiek veiktas piespiedu darbības no trešo personu puses, kā rezultātā tiek apķīlāta (aprakstīta) PĀRDEVĒJA manta, uzlikts liegums rīcībai ar banku kontiem, uzlikts liegums kustamām mantām un nekustamajam īpašumam valsts publiskajos reģistros.
   5. PĀRDEVĒJAM ir pienākums pārtraukt Preces piegādi ar PIRCĒJA paziņojuma par Līguma izbeigšanu saņemšanas brīdi.
   6. Ja šī Līguma saistības netiek izpildītas vai izpildītas nepienācīgi, vainīgā Puse ir materiāli atbildīga saskaņā ar Latvijas Republikā spēkā esošajiem normatīvajiem aktiem.
   7. PIRCĒJAM un PĀRDEVĒJM savlaicīgi jāinformē vienam otru par tiem apstākļiem, kas ietekmē vai varētu ietekmēt šī Līguma izpildi.
   8. Gadījumā, ja kāda no šī Līguma pusēm maina savu juridisko adresi un/vai bankas rekvizītus, tā ne vēlāk kā 3 (trīs) darba dienu laikā pēc izmaiņu veikšanas rakstiski paziņo par to otrai pusei.
   9. Līguma Pušu juridiskā statusa maiņas gadījumā šis Līgums saglabā savu spēku pilnā apjomā to tiesību un saistību pārņēmējiem.
   10. Līgumu var grozīt, Pusēm par to vienojoties. Līguma grozījumi tiek noformēti rakstiski vienošanās veidā, kura kļūst par šī Līguma neatņemamu sastāvdaļu.
   11. Visos pārējos šajā Līgumā neatrunātajos jautājumos puses vadās no Latvijas Republikā spēkā esošajiem normatīvajiem aktiem.
   12. Šis Līgums sastādīts uz \_\_\_ (\_\_\_\_\_) lapām, 2 (divos) eksemplāros, kuriem ir vienāds juridiskais spēks, 1 (viens) eksemplārs - PIRCĒJAM, otrs PĀRDEVĒJAM. Puses apliecina, ka personām, kas paraksta šo Līgumu, ir visas likumīgās un nepieciešamās tiesības, pilnvaras un atļaujas slēgt un parakstīt šo Līgumu.

Pielikumā:

1. Iepirkuma " Par rezerves daļu iegādi tramvaju vagoniem", identifikācijas Nr. ASDS/2019/66, PĀRDĒVĒJA iesniegtā Tehniskā piedāvājuma kopija uz \_\_ lp.
2. Iepirkuma " Par rezerves daļu iegādi tramvaju vagoniem", identifikācijas Nr. ASDS/2019/66, PĀRDĒVĒJA iesniegtā Finanšu piedāvājuma kopija uz \_\_ lp.

**10.PUŠU REKVIZĪTI UN PARAKSTI**